30/12/2015 | Administración LocalMunicipal
Arteixo
Servizos Económicos
Aprobación do padrón da taxa de subministro de auga potabel a domicilio e subministro de auga no Polígono de Sabón, sumidoiros, canon da auga da Xunta de Galicia e depuración de augas residuais. Período impositivo 4º Trimestre 2015.

En Resolución de data 28 de decembro de 2015 ditada polo Ruddy Perdones Vignola, en base ás competencias do artigo 21.1 da Lei 7/1985, de 2 de abril, de Bases de Réxime Local e, tomando en consideración a Resolución da Alcaldía – Presidencia do Concello de Arteixo nº 1336/2015, de 6 de xullo, de delegación de competencias, entre outras, no Concelleiro-Delegado da Área de Servizos Económicos no que atinxe á aprobación de liquidacións tributarias e para ditar actos administrativos con efectos fronte a terceiros, acordoúse: PRIMEIRO: Prestar aprobación ao Padrón da taxa por prestación do servizo público de subministro de auga potable a domicilio e subministro de auga no Polígono Industrial de Sabón, servizo de saneamento municipal e depuración de augas residuais, e repercusión do canon de augas da Xunta de Galicia correspondente ao cuarto trimestre de 2015, no que constan 16.327 liquidacións por importe de NOVECENTOS CINCUENTA E NOVE MIL NOVECENTOS CUARENTA E CINCO EUROS CON SETENTA E NOVE CÉNTIMOS DE EURO (959.945,79 €), segundo o seguinte detalle: O importe total dos recibos divídese da seguinte maneira: - Recibos domiciliados: 704.915,68€ (14.933 liquidacións) - Recibos no domiciliados: 255.030,11€ ( 1.394 liquidacións, dos cales 20 son por importe 0) SEGUNDO: Expoñer ao público todos os datos incorporados ao padrón que é obxecto de aprobación mediante edicto que se publicará no Boletín Oficial da Provincia e no taboleiro de anuncios do Concello de Arteixo. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO.- Fronte ás liquidacións incorporadas ao Padrón, os interesados poderán interpoñer RECURSO DE REPOSICIÓN ante a Alcaldía – Presidencia do Concello de Arteixo no prazo DUN MES, contado dende o día seguinte ao remate da exposición ao público do padrón, segundo o disposto no artigo 14.2 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais e da Resolución nº 1336/2015, ditada por dito órgano en data 6 de xullo de 2015. A interposición do recurso non suspende a eficacia das liquidacións correspondentes, agás que se solicite a suspensión e se achegue garantía suficiente nos termos establecidos no apartado i) do precepto anteriormente mencionado. O Recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. CUARTO.- O prazo de cobro en período voluntario será dende o 22 de xaneiro de 2016 ao 22 de marzo de 2016. Para o cobramento dos citados tributos se remitirá ao enderezo dos contribuíntes un recibo co obxecto de que o seu importe sexa ingresado, no prazo voluntario indicado, a través de calquera oficina da entidade CAIXABANK. O ingreso tamén poderá efectuarse nas oficinas do Servizo Municipal de Augas sito no Edificio de Servizos Múltiples sito na Trav. Arteixo nº 249 – 2º Andar, en horario de 9:00 a 13:00 horas, de luns a venres, e de 16:30 a 18:30 horas os xoves. Para os contribuíntes que teñan domiciliado o pagamento nunha entidade financieira, as liquidacións seranlles cargadas na conta por eles indicada, o vindeiro 25 de xaneiro de 2016. As persoas que non reciban ou extravíen os recibos mencionados poderán solicitar un duplicado nas OFICINAS DO SERVIZO MUNICIPAL DE AUGAS, sita na Trav. Arteixo nº 249 – 2º Andar, antes do remate do prazo indicado, dado que a falta de recepción non exonera da obriga de pagamento nin impide a utilización da vía de constriximento. Asimesmo, poderán interpoñer as reclamacións que estimen pertinentes ou solicitar canta información precisen en horario 9:00 a 13:00 horas, de luns a venres, e de 16:30 a 18:30 horas os xoves. Advírteselles de que transcorrido o prazo de ingreso, as débedas será esixidas pola procedemento de constriximento, logo de devengar o recargo de prema, xuros de mora e, no seu caso, as custas que se produzan. No que atinxe ao Canon do Auga, e segundo establece o art.49.7 do Decreto 136/2012, de 31 de maio, polo que se aproba o Regulamento do canon do auga e do coeficiente de vertido a sistemas públicos de depuración de augas residuais, advírtese de que a falta de pago no período voluntario suporá a súa esixencia directamente ó contribuínte pola vía de constrinximento por parte da Consellería competente en materia de Facenda da Xunta de Galicia. Asemade, indicar que a repercusión do Canon do Auga poderá ser obxecto de reclamación económico – administrativa ante o órgano económico – administrativo da Comunidade Autónoma de Galicia no prazo de un mes dende que se entenda producida a notificación. ARTEIXO, 28 de decembro de 2015 O Concelleiro Por delegación, Decreto nº 1336/2015 Asdo: José Baldomero Vázquez Pereiro